Audrey Horne

Audrey Horne on vuonna 2002 perustettu norjalainen hard rock -yhtye, jonka kotikaupunki on Bergen. Yhtye otti nimensä Sherilyn Fennin esittämältä "Twin Peaks" -televisiosarjan hahmolta. Vaikka osa yhtyeen jäsenistä soittaa tai on aiemmin soittanut black metal -yhtyeissä, kuten yhteyeissä Enslaved ja Gorgoroth, Audrey Hornen musiikkia voidaan silti kuvata raskasmelodiseksi hard rockiksi.
Historia.
Audrey Hornen perustivat vuonna 2002 Torkjell Rød, Arve Isdal, Thomas Tofthagen, Kjetil Greve, Tom Cato Visnes ja Herbrand Larsen.
Debyyttialbumi "No Hay Banda".
Audrey Horne julkaisi alkuvuodesta 2005 ensimmäisen EP:nsä "Confessions &amp; Alcohol," joka sisältää neljä kappaletta. Yhtyeen debyyttialbumi "No Hay Banda" julkaistiin saman vuoden huhtikuussa. Albumi äänitettiin Studio Bergenissä, Norjassa. Albumi on tehty Audrey Hornen ja Joe Barresin yhteistuotantona. Barresi miksasi albumin Bay 7 -studiossa Los Angelesissa, Yhdysvalloissa.
No Hay Banda -albumi sai yleisesti hyvät arvostelut ja voitti Norjassa Spellemann-palkinnon Metal-luokassa vuonna 2006. Onnettomien olosuhteiden vuoksi yhtye ei saanut niin paljon keikkoja kuin halusivat, mutta yleisöjen vastaanotot olivat hyviä. He kiersivät keikoilla suurimmaksi osaksi Norjan yökerhoissa.
"Le Fol" ja uudet muutokset.
Vuonna 2007 Herbrand Larsen (kosketinsoittaja) ja Tom Cato Visnes jättivät yhtyeen. Tom Cato halusi panostaa enemmän Gorgorothiin ja Saghiin. Herbrand Larsen taas lähti, koska hän tarvitsi enemmän aikaa työhönsä peruskoulun opettajana. Herbrand jatkoi työtä yhtyeen studiolla sekä kosketinsoittajana että tuottajana.
Elokuussa 2007 Audrey Horne julkaisi toisen albuminsa "Le Fol" Indie Recordingsin tuottamana. Kuten ensimmäinen albumi, myös "Le Fol" äänitettiin Norjassa Studio Bergenissä. Yhtye olisi halunnut työskennellä Joe Barresin kanssa tämänkin albumin yhteydessä, mutta Barresin kiireisen aikataulun vuoksi albumin tekoa olisi jouduttu lykkäämään vähintään kuusi kuukautta eteenpäin, joten yhtye päätti jatkaa omillaan.
Levyn tuotti Isdal yhteistuotannossa Herbrand Larsenin kanssa. Larsen soitti tuottamisen lisäksi kaikkien levyllä olleiden kappaleiden kosketinosuudet. "Le Fol" sai hyvät arvostelut sekä Norjassa että kansainvälisissä lehdissä. Audrey Horne nimettiin Grammy-ehdokkaaksi Best Metal Act -luokassa myös vuonna 2008.
Audrey Horne soitti jälleen suurimmaksi osaksi klubikeikkoja. Vuoden 2008 lopussa he lähtivät Euroopan kiertueelle. Sen aikana he soittivat yhteensä 40 keikkaa puolessatoista kuukaudessa. Kiertue alkoi 6. marraskuuta 2008 Kööpenhaminasta ja loppui Bergeniin. Kiertue vieraili Tanskassa, Saksassa, Belgiassa, Britanniassa, Alankomaissa, Ranskassa, Espanjassa, Italiassa, Itävallassa, Sloveniassa, Sveitsissä, Tšekissä, Puolassa, Liettuassa, Latviassa, Virossa, Suomessa, Ruotsissa ja viimeisenä kotimaassaan Norjassa. Uuvuttava aikataulu otti veronsa Toschien äänestä: laulaminen oli tuskaista, mikä sai hänet lopettamaan tupakoinnin.
Kolmas levy.
Syyskuussa 2009 yhtye lyöttäytyi jälleen yhteen Joe Barresin kanssa hänen JHOC-studiolleen (Joe House of Compression) Los Angelesiin ja teki kolmannen levynsä. Albumin "Audrey Horne" tuotti jälleen Indie Recordings. Julkaisu oli asetettu helmikuun lopulle tai maaliskuun alkuun vuodelle 2010.
JHOC-studiolla nauhoitettiin vain rummut, kitara ja laulu. Sen jälkeen yhtye palasi Bergeniin, jossa se nauhoitti Conclave Studiolla loput musiikkiosuudet. Kaikki Conclave Studiolla nauhoitettu musiikki lähetettiin Joe Barresille Los Angelesiin.